02 decembrie 2020

Comunicat de presă

**3,38% - rata şomajului înregistrat în evidenţele AJOFM Caraş-Severin în luna octombrie 2020**

La sfârşitul lunii octombrie 2020, rata şomajului înregistrat la nivelul judeţului Caraş-Severin a fost de 3,38%, mai mică cu 0,15 pp decât cea din luna anterioară şi cu 0,21 pp mai mare decât cea din luna octombrie a anului 2019.

Numărul total de şomeri la finele lunii octombrie, de 3.602 persoane, a scăzut cu 169 persoane faţă de cel de la finele lunii anterioare.

Din totalul şomerilor înregistraţi, 1.588 au fost şomeri indemnizaţi şi 2.014 şomeri neindemnizaţi. Numărul şomerilor indemnizaţi a scăzut cu 50 persoane, iar numărul şomerilor neindemnizaţi a scăzut cu 119 persoane faţă de luna precedentă.

În funcție de mediul de rezidență, numărul şomerilor la finele lunii octombrie se prezintă astfel: 1.585 şomeri provin din mediul urban şi 2.017 şomeri provin din mediul rural.

Cei mai mulţi şomeri aveau între 40 –49 de ani (922), urmaţi de cei din grupa de vârstă peste 55 de ani (677), la polul opus aflându-se persoanele între 25 și 29 de ani (195).

Structura șomajului pe grupe de vârste la finele lunii octombrie 2020 se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
|  Total | 3.602 |
| < 25 ani | 583 |
|  între 25-29 | 195 |
| între 30-39 | 556 |
| între 40-49 | 922 |
| între 50-55 | 669 |
| peste 55 ani | 677 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (24,76%). Şomerii cu nivel de instruire gimnazial reprezintă 11,19% din totalul şomerilor înregistraţi, iar cei cu studii universitare 6,41%.

Mai multe informaţii privind situaţia statistică a şomajului la sfârșitul lunii octombrie 2020 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin